Butirka

Butirka, Butyrka () – muzikos grupė, įkurta Voroneže 2001 metais. Grupė „Butirka“ yra viena žinomiausių rusiškojo šansono atlikėjų Rusijoje.

Istorija 

Grupės istorija prasideda 2001 metų rugsėjo mėnesį. Tuo metu jau buvo įrašyta keletas dainų, bet grupė vis dar neturėjo pavadinimo. Grupės pavadinimas – Butirka () atsirado po to, kai 2001 metų rugsėjo 3 dieną buvo įvykdytas kalinių pabėgimas iš Maskvos Butyrkų kalėjimo ().

2002 m. grupė išpopuliarėjo žinomo Rusijos dainininko Michailo Krugo, kuris buvo nužudytas Tverėje taip pat 2002 metais, atminimo koncerte, sudainavę jo dainą „Akmenskaldys“ (Кольщик).

Debiutinis grupės „Butirka“ albumas, pavadintas „Pirmuoju“ (Первый альбом), buvo išleistas 2002 metais. Muzikinis „Pirmasis“ albumas sulaukė didelio populiarumo Rusijoje ir už jos ribų. Grupės nariai nusprendė suspėti išleisti antrąjį albumą dar tais pačiais 2002 metais, ir pratęsti sėkmingą debiutą Rusijos muzikos rinkoje. Antrasis albumas buvo pavadintas eilės tvarka „Antruoju“.

Grupė aktyviai kuria naujas dainas ir išleidžia vis naujus albumus, kuriuose dainos būna tiktais naujos. Per sėkmingą kūrybinį laikotarpį nuo 2002 iki 2010 m.m. grupė jau yra išleidusi 7 albumus.

Diskografija 

 2002 – «Первый альбом» (liet. Pirmasis albumas)
 2003 – «Второй альбом» (liet. Antrasis albumas)
 2004 – «Весточка» (liet. Žinutė)
 2005 – «Икона» (liet. Ikona)
 2006 – «Пятый альбом» (liet. Penktasis albumas)
 2009 – «Шестой альбом» (liet. Šeštasis albumas)
 2010 – «Хулиган» (liet. Chuliganas)

Įdomūs faktai 

Olegas Simonovas, „Butirkos“ dainų tekstų autorius, yra susipažinęs su gyvenimu už spygliuotos tvoros. Jo sukurtų dainų tekstai ne tik apie kalėjimą ir kalinius, bet ir apie žmonių likimus ir paties autoriaus gyvenimo istorijas.

Rusijos atlikėjai